钦定古今图书集成/历象汇编/乾象典/第015卷 > 《黄帝素问》 > 《六微旨大论》
## 钦定古今图书集成/历象汇编/乾象典/第015卷 > 《黄帝素问》 > 《六微旨大论》

帝曰：“愿闻天道六六之节，盛衰何也？”岐伯曰：“上下有
位，左右有纪，故少阳之右，阳明治之；阳明之右，太阳
治之；太阳之右，厥阴治之；厥阴之右，少阴治之；少阴
之右，太阴治之；太阴之右，少阳治之。此所谓气之标
盖，南面而待之也。”